《潘功甫禁诗数年近复有作寄此奉怀》
清代·钱仪吉

功甫诗无字，清息转肠腑。奥如中一径，水竹萦深阻。

我尝窥其中，穹烟淡遥伫。颇疑此别派，金华或初祖。

七年捐音声，无弦亦不抚。一夕天风还，涧户出宫羽。

儿童逐饧担，苦柏畏噍咀。政恐念沟中，徒能作苦语。

作者简介：（1783—1850）浙江嘉兴人，初名逵吉，字衍石，一字蔼人，号心壶。嘉庆十三年进士，授户部主事，官至工科给事中。后主讲广东学海堂、河南大梁书院多年。长于史学。撰《晋兵志》，辑清人碑表状志为《碑传集》，另有从弟钱泰吉，字警石，世有“嘉兴二石”之称。《衍石斋记事稿》等。